**ZAPISNIK S 4. SJEDNICE UČITELJSKOG VIJEĆA**

održane 30. siječnja 2018. g. s početkom u 17.00 sati

Prisutni: ravnateljica, pedagoginja, knjižničarke, učitelji prema popisu

Popis prisutnih učitelja nalazi se u prilogu zapisnika.

Ravnateljica pozdravlja sve prisutne te predlaže sljedeći dnevni red:

**Dnevni red**

1. Usvajanje zapisnika s prošle sjednice Vijeća učitelja
2. Stres u školi
3. Interaktivna učionica mozaBook
4. Različito

Dnevni red je jednoglasno prihvaćen.

**Ad 1)** Zapisnik s prošle sjednice usvojen je jednoglasno.

**Ad 2)** Damir Domišljanović, učitelj razredne nastave te urednik za razednu nastavu i predškolski program izdavačke kuće Alfa drži predavanje pod nazivom Stres u školi. Predavač govori o vrstama stresa, kako možemo prepoznati stres, kada se stres javlja, u kojim fazama te kako se riješiti stresa.

**Ad 3)** Marina Periša iz izdavačke kuće Alfa drži predavanje o programu i licenci mozaBook. MozaBook program sadrži Alfine udžbenike iz svih predmeta kako za razrednu tako i za predmetnu nastavu. Osim pametne ploče, mozaBook se može koristiti i na računalu te projicirati učenicima uz pomoć projektora. Program se sastoji od interaktivnih sadržaja koji su osmišljeni s ciljem da učiteljima olakšaju rad u učionici. U mozaBookovoj medijateci nalazi se 1200 3D animacija, 1150 video zapisa i 120 zanimljivih aplikacija za razvijanje vještina, razne vježbe i virtualni ekperimenti.

**Ad 4)** Pedagoginja Matija Zidar kratko daje upute za Dan ružičastih majica. Nacionalni dan borbe protiv vršnjačkog nasilja svake godine se obilježava zadnje srijede u veljači, ove godine to je 28. veljače 2018. Akciju obilježavanja Dana ružičastih majica u Hrvatskoj je pokrenuo Centar za edukaciju i prevenciju nasilja iz Đakova. Hrvatski sabor proglasio je Dan ružičastih majica Nacionalnim danom borbe protiv vršnjačkog nasilja od prošle godine.. Svi učenici će na taj dan nositi ružičaste majice. Osim majica, sudionici aktivnosti mogu nositi bilo koji odjevni predmet ružičaste boje (majica, traperice, tenisice, prsten, naušnice, marame, narukvice).

Sjednica Učiteljskoga vijeća završila je u 19:20 sati.

 Zapisničarka: Nikolina Gojević

 Ravnateljica: Marijana Novak Stanić

Špišić Bukovica, 30. siječnja 2018.